e7e6401f44749d4a00f2caf760e5b0cb
### Πως πάω στη Σαντορίνη;


travelmyth.gr
2020.40

Όσοι επιθυμούν να ταξιδέψουν στη Σαντορίνη, μπορούν να φτάσουν στο νησί **ακτοπλοϊκώς** και **αεροπορικώς**.  

  

1. **Ακτοπλοϊκώς**  

Το κεντρικό λιμάνι του νησιού είναι ο **Αθηνιός** και συνδέεται με πολλά λιμάνια τόσο της ηπειρωτικής Ελλάδας όσο και άλλων νησιών.  

  

Τακτικά δρομολόγια πλοίων πραγματοποιούνται από το λιμάνι του [Πειραιά](https://www.travelmyth.gr/πειραιας/ξενοδοχεια) προς το νησί της Σαντορίνης με το ταξίδι να διαρκεί περίπου 4 ώρες με ταχύπλοο και 8 ώρες με συμβατικό πλοίο. Πλοία προς Σαντορίνη αναχωρούν και από το λιμάνι της [Ραφήνας](https://www.travelmyth.gr/ραφηνα/ξενοδοχεια), απ' όπου το ταξίδι διαρκεί περίπου 6 ώρες με ταχύπλοο.  

  

Η Σαντορίνη συνδέεται επίσης ακτοπλοϊκά και με πολλά νησιά του **Αιγαίου**, την [Κρήτη](https://www.travelmyth.gr/κρητη/ξενοδοχεια) και τα [Δωδεκάνησα](https://www.travelmyth.gr/δωδεκανησα/ξενοδοχεια). Μερικά από τα νησιά αυτά είναι η [Μύκονος](https://www.travelmyth.gr/μυκονος/ξενοδοχεια), η [Φολέγανδρος](https://www.travelmyth.gr/φολεγανδρος/ξενοδοχεια), η [Ίος](https://www.travelmyth.gr/ιος-κυκλαδες/ξενοδοχεια), η [Νάξος](https://www.travelmyth.gr/ναξος/ξενοδοχεια), η [Πάρος](https://www.travelmyth.gr/παρος-κυκλαδες/ξενοδοχεια), η [Μήλος](https://www.travelmyth.gr/μηλος/ξενοδοχεια), η [Κίμωλος](https://www.travelmyth.gr/κιμωλος/ξενοδοχεια), η [Σέριφος](https://www.travelmyth.gr/σεριφος/ξενοδοχεια), η [Σίφνος](https://www.travelmyth.gr/σιφνος/ξενοδοχεια), η [Τήνος](https://www.travelmyth.gr/τηνος-κυκλαδες/ξενοδοχεια), η [Σύρος](https://www.travelmyth.gr/συρος/ξενοδοχεια), η [Κως](https://www.travelmyth.gr/κως-δωδεκανησα/ξενοδοχεια), η [Κάρπαθος](https://www.travelmyth.gr/καρπαθος-δωδεκανησα/ξενοδοχεια), η [Αμοργός](https://www.travelmyth.gr/αμοργος/ξενοδοχεια) και τα [Κουφονήσια](https://www.travelmyth.gr/κουφονησια-κουφονησια/ξενοδοχεια).  

  

2. **Αεροπορικώς**  

Ο Κρατικός Αερολιμένας Σαντορίνης βρίσκεται περίπου 6 χλμ. από τα Φηρά, την πρωτεύουσα του νησιού. Πτήσεις προς το αεροδρόμιο της Σαντορίνης πραγματοποιούνται από την [Αθήνα](https://www.travelmyth.gr/αθηνα/ξενοδοχεια), τη [Θεσσαλονίκη](https://www.travelmyth.gr/θεσσαλονικη-κεντρικη-μακεδονια/ξενοδοχεια), το [Ηράκλειο Κρήτης](https://www.travelmyth.gr/ηρακλειο/ξενοδοχεια) και τη [Λάρνακα](https://www.travelmyth.gr/λαρνακα-κυπρος/ξενοδοχεια), αλλά και από πολλές χώρες του εξωτερικού όπως η [Γαλλία](https://www.travelmyth.gr/γαλλια/ξενοδοχεια), η [Αυστρία](https://www.travelmyth.gr/αυστρια/ξενοδοχεια), η [Ιταλία](https://www.travelmyth.gr/ιταλια/ξενοδοχεια), το [Ηνωμένο Βασίλειο](https://www.travelmyth.gr/ηνωμενο-βασιλειο/ξενοδοχεια), η [Γερμανία](https://www.travelmyth.gr/γερμανια/ξενοδοχεια), η [Σερβία](https://www.travelmyth.gr/σερβια/ξενοδοχεια), η [Ελβετία](https://www.travelmyth.gr/ελβετια/ξενοδοχεια), η [Φινλανδία](https://www.travelmyth.gr/φινλανδια/ξενοδοχεια), η [Δανία](https://www.travelmyth.gr/δανια/ξενοδοχεια), η [Νορβηγία](https://www.travelmyth.gr/νορβηγια/ξενοδοχεια), το [Κατάρ](https://www.travelmyth.gr/καταρ/ξενοδοχεια), η [Ισπανία](https://www.travelmyth.gr/ισπανια/ξενοδοχεια) και η [Ουγγαρία](https://www.travelmyth.gr/ουγγαρια/ξενοδοχεια).



88ba1027752eb2e2bd2c7a66eb9bdf1d
### Που να μείνω στη Σαντορίνη;


travelmyth.gr
2020.40

Από πολυτελή ξενοδοχεία στο χείλος της καλντέρας και ξενοδοχεία με μπουτίκ χαρακτήρα μέχρι ιδιωτικές βίλες και καταλύματα σε κυκλαδίτικο στυλ, το νησί της Σαντορίνης προσφέρει μία πληθώρα επιλογών διαμονής για κάθε είδους επισκέπτη.  

  

Εάν θέλετε να μείνετε στην πρωτεύουσα του νησιού, τότε μπορείτε να επιλέξετε κάποιο από τα ξενοδοχεία στα [Φηρά](https://www.travelmyth.gr/φηρα/ξενοδοχεια). Για να απολαύσετε την πιο μαγευτική θέα στην καλντέρα, επιλέξτε ένα κατάλυμα στην [Οία](https://www.travelmyth.gr/οια/ξενοδοχεια), ενώ και το [Φηροστεφάνι](https://www.travelmyth.gr/φηροστεφανι/ξενοδοχεια) και το [Ημεροβίγλι](https://www.travelmyth.gr/ημεροβιγλι/ξενοδοχεια) διαθέτουν μοναδικά καταλύματα με παροχές και θέα που θα σας συναρπάσουν.  

  

Επιλέγοντας ένα κατάλυμα στο [Μεγαλοχώρι](https://www.travelmyth.gr/μεγαλοχωρι/ξενοδοχεια) ή τον [Πύργο](https://www.travelmyth.gr/πυργος/ξενοδοχεια), θα έχετε την ευκαιρία να μείνετε σε έναν παραδοσιακό οικισμό γεμάτο γραφικά σπίτια και ιστορία, ενώ με ένα κατάλυμα στο [Καμάρι](https://www.travelmyth.gr/καμαρι/ξενοδοχεια), την [Περίσσα](https://www.travelmyth.gr/περισσα/ξενοδοχεια), τον [Περίβολο](https://www.travelmyth.gr/περιβολος/ξενοδοχεια), τη [Βλυχάδα](https://www.travelmyth.gr/βλυχαδα-σαντορινη/ξενοδοχεια), το [Ακρωτήρι](https://www.travelmyth.gr/ακρωτηρι/ξενοδοχεια) και το [Μονόλιθο](https://www.travelmyth.gr/μονολιθος/ξενοδοχεια), θα βρίσκεστε σε απόσταση αναπνοής από τις ομώνυμες παραλίες.  

  

Όμορφα και άνετα καταλύματα θα βρείτε επίσης και στη [Μεσαριά](https://www.travelmyth.gr/μεσαρια/ξενοδοχεια) αλλά και το [Εμπορειό](https://www.travelmyth.gr/εμπορειο/ξενοδοχεια).



4411421ca9f71b504b5645b4674446bd
### Ποια μέρη έχει η Σαντορίνη;


travelmyth.gr
2020.40

Στο νησί της Σαντορίνης θα συναντήσετε διάφορους οικισμούς και χωριά, άλλους στο χείλος της καλντέρας, άλλους στην ενδοχώρα και άλλους μία ανάσα μακριά από τις παραλίες του νησιού.  

  

Η πρωτεύουσα της Σαντορίνης είναι τα **Φηρά** που βρίσκονται στην καλντέρα, όπως και οι δύο πιο δημοφιλείς οικισμοί του νησιού, η **Οία** και το **Ημεροβίγλι**. Το **Μεγαλοχώρι** είναι ένα από τα πιο γραφικά χωριά του νησιού και χρονολογείται από τον 17ο αιώνα, ενώ ο **Πύργος** πρόκειται για έναν μεσαιωνικό οικισμό που έχει χτιστεί πάνω σε ένα λόφο.  

  

Η **Περίσσα**, ο **Περίβολος** και το **Καμάρι** είναι μερικοί παραθαλάσσιοι οικισμοί, ενώ και το **Ακρωτήρι** βρίσκεται κοντά στην περίφημη Κόκκινη Παραλία, ενώ είναι πλέον γνωστό για τον προϊστορικό οικισμό που ανακαλύφθηκε στα εδάφη του. Δύο ακόμα οικισμοί είναι το **Εμπορειό** και η **Μεσαριά** που αποτελούσε το παλιό βιομηχανικό κέντρο του νησιού.  

  

Αξίζει επίσης να αναφέρουμε το **Σκάρο**, την παλιά πρωτεύουσα του νησιού μέχρι τον 18ο αιώνα, το μοναδικό οικισμό στο νησί από τον οποίο δε διασώζεται σχεδόν τίποτα. Ωστόσο, ο λεγόμενος Βράχος του Σκάρου είναι ορατός από το Ημεροβίγλι και μπορείτε να φτάσετε σε αυτόν μέσω ενός μονοπατιού.



839981d76912836f376292099df27a36
### Ποια είναι τα αξιοθέατα στη Σαντορίνη;


travelmyth.gr
2020.40

Η Σαντορίνη πρόκειται για ένα νησί με μεγάλη ιστορία και πλούτο αξιοθέατων που αξίζει να επισκεφθείτε κατά τη διαμονή σας στο νησί.  

  

Το πιο χαρακτηριστικό αξιοθέατο του νησιού είναι το **ηφαίστειο της Σαντορίνης**, ένα από τα μεγαλύτερα ενεργά υποθαλάσσια ηφαίστεια στον κόσμο. Η μεγαλύτερη έκρηξή του πραγματοποιήθηκε πριν από 3.600 χρόνια, προκαλώντας ένα παλιρροϊκό κύμα τόσο ισχυρό που αφάνισε το Μινωϊκό πολιτισμό της Κρήτης. Η έκρηξη αυτή είχε ως αποτέλεσμα να βυθιστεί ένα μεγάλο μέρος του νησιού που τότε ονομαζόταν Στρογγύλη, δημιουργώντας το σημερινό νησί της Σαντορίνης, τη Θηρασία και το Ασπρονήσι, τα οποία βρίσκονται περιμετρικά της καλντέρας. Στην καλντέρα βρίσκονται χτισμένοι οι πιο δημοφιλείς οικισμοί της Σαντορίνης, τα Φηρά, η πρωτεύουσα, η Οία και το Ημεροβίγλι, καθώς και το κεντρικό λιμάνι του νησιού, αλλά και πολλές ηφαιστειακές παραλίες.  

  

Στο Ακρωτήρι θα συναντήσετε τη **Μινωϊκή Πολιτεία, τον προϊστορικό οικισμό** που ήρθε στο φως το 1963 και αποτελεί έναν από τους πιο σημαντικούς αρχαιολογικούς χώρους σε ολόκληρο το Αιγαίο. Για να εμπλουτίσετε τις ιστορικές και αρχαιολογικές σας γνώσεις, μπορείτε να επισκεφθείτε το **Αρχαιολογικό Μουσείο Θήρας** στα Φηρά, το οποίο φιλοξενεί γλυπτά, επιγραφές και κεραμικά από την Αρχαϊκή μέχρι τη Ρωμαϊκή περίοδο, καθώς και την Ελληνιστική εποχή.  

  

Στο νησί βρίσκονται και μερικά κάστρα, όπως το **Κάστρο στην Οία, γνωστό και ως το Καστέλι του Αγίου Νικολάου**, το οποίο χρονολογείται από τον 15ο αιώνα, αλλά και το **Ενετικό Κάστρο "Καστέλι"**, ένας Κυκλαδικός οχυρωματικός οικισμός στο Ακρωτήρι το οποίο χτίστηκε τον 14ο περίπου αιώνα.  

  

Μπορείτε επίσης να επισκεφθείτε το **Λαογραφικό Μουσείο Σαντορίνης** στα Φηρά, το οποίο στεγάζεται σε κάποια υπόσκαφα θηραϊκά σπίτια που χτίστηκαν περίπου 150 χρόνια πριν και έχουν ανακαινιστεί για τις ανάγκες του μουσείου. Το **Μέγαρο Γκύζη, ένα αρχοντικό του 17ου αιώνα στο οποίο φιλοξενείται το Πνευματικό Κέντρο του νησιού** είναι επίσης ένας χώρος που αξίζει να επισκεφθείτε.  

  

Στην Οία βρίσκεται και το **Ναυτικό Μουσείο της Σαντορίνης**, ενώ στο Φηροστεφάνι θα συναντήσετε το **Μοναστήρι των Δομινικανίδων καλογριών**, ένα καθολικό μοναστήρι αφιερωμένο στην Αγία Αικατερίνη στο οποίο μένουν μοναχές του τάγματος του Αγίου Δομίνικου.  

  

Τέλος, καθώς η Σαντορίνη φημίζεται για τα υπέροχα κρασιά της, μπορείτε να επισκεφθείτε και κάποια από τα παραδοσιακά οινοποιεία του νησιού, ή να ακολουθήσετε τους λεγόμενους **Δρόμους του Κρασιού** οι οποίοι θα σας μυήσουν στη διαδικασία και την ιστορία της οινοπαραγωγικής παράδοσης του νησιού.



3f476927c1d81dfa3ff51f8eef730454
### Ποιες παραλίες έχει η Σαντορίνη;


travelmyth.gr
2020.40

Η Σαντορίνη διαθέτει ονειρικές παραλίες, πολλές από τις οποίες βρίσκονται περιτριγυρισμένες από βράχους μοναδικής ομορφιάς, αποτέλεσμα των ηφαιστειακών εκρήξεων.  

  

Η πιο δημοφιλής είναι σίγουρα η **Κόκκινη Παραλία**, η οποία περιβάλλεται από κόκκινα και μαύρα βράχια και διαθέτει κόκκινη άμμο, σκούρα μπλε νερά και μαύρα βότσαλα. Θα βρείτε μερικές ομπρέλες και ξαπλώστρες εκεί, αλλά δεν υπάρχει πολύς χώρος διαθέσιμος για να φέρετε το δικό σας εξοπλισμό.  

  

Εξίσου εντυπωσιακή είναι και η **Βλυχάδα**, μία παραλία που περιβάλλεται από βράχια που θυμίζουν σεληνιακό τοπίο και διαθέτει μερικές ξαπλώστρες και ομπρέλες στην αρχή της μόνο. Η **Άσπρη Παραλία** περιτριγυρίζεται κι αυτή από λευκά βράχια, διαθέτει μαύρη άμμο και μερικές ξαπλώστρες.  

  

Η παραλία **Περίβολος** είναι αμμώδης και συγκεντρώνει τα πιο γνωστά beach bar του νησιού, αποτελώντας πόλο έλξης των νέων οι οποίοι θέλουν να συνδυάσουν το μπάνιο τους με ολοήμερα πάρτι στην παραλία. Η **Περίσσα** και το **Καμάρι** είναι ακόμα δύο μεγάλες, οργανωμένες και δημοφιλείς παραλίες, και είναι και οι δύο βραβευμένες με γαλάζια σημαία.  

  

Εάν ψάχνετε για κάποια πιο απομονωμένη παραλία, τότε μπορείτε να επισκεφθείτε το **Αμμούδι**, το οποίο διαθέτει βαθιά και απότομα νερά και βρίσκεται ακριβώς κάτω από την Οία. Η πρόσβαση στο Αμμούδι γίνεται μέσω σκαλοπατιών. Μία ακόμη απόμερη παραλία είναι το **Αρμένη**, η οποία είναι προσβάσιμη μόνο με βάρκα και βρίσκεται επίσης κοντά στην Οία.  

  

Μερικές ακόμα όμορφες παραλίες είναι ο **Μονόλιθος**, το **Ακρωτήρι**, οι **Μπαξέδες ή Παράδεισος**, τα **Μέσα Πηγάδια**, ο **Βουρβούλος**, αλλά και η **Παλαιά Καμένη**, η οποία βρίσκεται στο ομώνυμο μικρό νησάκι της καλντέρας.



f253351b84b453d86f5833da29a62121
### Τι δραστηριότητες μπορώ να κάνω στη Σαντορίνη;


travelmyth.gr
2020.40

Η Σαντορίνη μπορεί να φημίζεται για τα ηλιοβασιλέματα που κόβουν την ανάσα και τις ρομαντικές αποδράσεις, όμως είναι ένα νησί όπου μπορείτε να καταπιαστείτε με διάφορες εξωτερικές δραστηριότητες κατά τη διάρκεια της διαμονής σας.  

  

Το πιο διάσημο σημείου του νησιού είναι αναμφίβολα το ηφαίστειο και η καλντέρα του, οπότε μπορείτε να ξεκινήσετε με μία **κρουαζιέρα στην καλντέρα** και τα νησιά εκτός της Σαντορίνης που την απαρτίζουν, δηλαδή τη Θηρασία και το Ασπρονήσι, αλλά και την Παλαιά και τη Νέα Καμένη, δύο μικρά νησιά που σχηματίστηκαν από μετέπειτα εκρήξεις του ηφαιστείου. Εκτός από υπέροχη θέα, στα νησιά της καλντέρας θα συναντήσετε και πανέμορφες παραλίες όπου μπορείτε να απολαύσετε το μπάνιο σας.  

  

Στη Σαντορίνη θα έχετε επίσης τη δυνατότητα να απολαύσετε **θαλάσσια σπορ**, κυρίως στις παραλίες Περίβολος και Περίσσα, αλλά και **καταδύσεις** καθώς λειτουργεί μία σχολή καταδύσεων στο Καμάρι.  

  

Η **πεζοπορία** είναι επίσης μία πολύ καλή επιλογή για να ανακαλύψετε και να εξερευνήσετε τα τοπία που απαρτίζουν το νησί. Ένα από τα πιο διάσημα μονοπάτια είναι αυτό που οδηγεί από τα Φηρά, την πρωτεύουσα, προς την Οία, η οποία θα σας ανταμείψει με εκπληκτική θέα στη θάλασσα και την καλντέρα.  

  

Μερικές ακόμη δραστηριότητες που μπορείτε να κάνετε στο νησί είναι **αναρρίχηση**, κυρίως από τις περιοχές Περίσσα ή Καμάρι, **ποδηλασία** με ενοικιαζόμενα ποδήλατα από διάφορα σημεία του νησιού, αλλά και **ιππασία**.



44ef8f0bdeb3d4405aed0c81a26ba541
### Που να πάω στη Σαντορίνη;


travelmyth.gr
2020.40

Ένα νησί ιδανικό για ρομαντικές αποδράσεις αλλά και για όσους λατρεύουν την ιστορία και τα μοναδικά τοπία απερίγραπτης ομορφιάς, η Σαντορίνη προσφέρει πλήθος επιλογών που θα σας κρατήσουν απασχολημένους καθόλη τη διάρκεια της διαμονής σας.  

  

Σε όποιον οικισμό κι αν επιλέξετε να μείνετε, πρέπει οπωσδήποτε **να επισκεφθείτε τους οικισμούς που είναι χτισμένοι στο χείλος της καλντέρας**, δηλαδή τα Φηρά, την Οία και το Ημεροβίγλι, προκειμένου να απολαύσετε τη μοναδική θέα που προσφέρουν. Εκτός από τις συνηθισμένες παραλίες, στο νησί αυτό θα συναντήσετε και μερικές **ηφαιστειακές παραλίες**, όπως η Κόκκινη Παραλία, η Άσπρη Παραλία και η Βλυχάδα, οι οποίες περιβάλλονται από βράχια και προσφέρουν ένα τοπίο μοναδικό.  

  

Μπορείτε επίσης **να κάνετε το γύρο της καλντέρας με πλοίο** και να επισκεφθείτε και τα νησάκια Θηρασία, Ασπρονήσι και Παλαιά και Νέα Καμένη.  

  

Εάν θέλετε να εμπλουτίσετε τις γνώσεις σας σχετικά με την αρχαία ιστορία του νησιού, μπορείτε **να επισκεφθείτε τον αρχαιολογικό χώρο της Μινωϊκής Πολιτείας στο Ακρωτήρι**, αλλά και διάφορα από τα **μουσεία του νησιού**, όπως το Αρχαιολογικό Μουσείο Θήρας και το Λαογραφικό Μουσείο Σαντορίνης στα Φηρά, καθώς και το Ναυτικό Μουσείο της Σαντορίνης στην Οία.  

  

Τέλος, μην παραλείψετε **να βρείτε το κατάλληλο σημείο για να απολαύσετε το περίφημο ηλιοβασίλεμα της Σαντορίνης**, παρέα με το άλλο σας μισό και ένα ποτήρι εξαιρετικού τοπικού κρασιού.



d7fc22ab386486511f31df81432d812b
### Τι γεύσεις να δοκιμάσω στη Σαντορίνη;


travelmyth.gr
2020.40

Στη Σαντορίνη θα έχετε την ευκαιρία να δοκιμάσετε εκλεκτά τοπικά φαγητά και παραδοσιακά πιάτα όπως το **σφουγγάτο**, οι **τοματοκεφτέδες**, τα **ψαρόλια**, και η **λευκή μελιτζάνα**, ενώ και η **φάβα Σαντορίνης** είναι ένα από τα πιο δημοφιλή πιάτα. Στο νησί καλλιεργούνται και διάφορα **άνυδρα προϊόντα**, όπως ντομάτες, αγγούρια, καρπούζια, κολοκύθια, αμπελοφάσουλα κ.α.  

  

Επίσης δεν πρέπει να παραλείψετε να δοκιμάσετε τα πασίγνωστα **μελιτίνια Σαντορίνης**, τη **σαντορινιά πουτίγκα**, αλλά και το **γλυκό κουφέτο** με μέλι και αμύγδαλο. Η Σαντορίνη φημίζεται για τα **τοπικά κρασιά** της όπως το Βινσάντο, το Νυχτέρι και το Μπρούσκο, ένα ποτήρι από τα οποία θα συνοδεύσει περίφημα το γεύμα σας.



619062b9e1aae1e95f0b52d4a1446866
### Που βρίσκεται η Σαντορίνη;


travelmyth.gr
2020.40

Η Σαντορίνη βρίσκεται στο νότιο τμήμα του Αιγαίου Πελάγους, ενώ βόρεια του νησιού βρίσκεται η **Ίος**, βορειοδυτικά η [Σίκινος](https://www.travelmyth.gr/σικινος/ξενοδοχεια) και η **Φολέγανδρος**, ανατολικά η [Ανάφη](https://www.travelmyth.gr/αναφη-αναφη/ξενοδοχεια) και νότια η **Κρήτη**.



8b5a1c211b38780118ded362877dca70
### Που ανήκει η Σαντορίνη;


travelmyth.gr
2020.40

Η Σαντορίνη ανήκει στις [Κυκλάδες](https://www.travelmyth.gr/κυκλαδες/ξενοδοχεια), καθώς επίσης και στην Περιφέρεια [Νοτίου Αιγαίου](https://www.travelmyth.gr/νοτιο-αιγαιο/ξενοδοχεια) και στον Νομό Κυκλάδων.



1bd1b02a634884f58c2c741524ce02e7
### Ποιος είναι ο πληθυσμός της Σαντορίνης;


travelmyth.gr
2020.40

Σύμφωνα με την απογραφή του 2011, ο πληθυσμός της Σαντορίνης ανέρχεται στους 15.250 κατοίκους.


